Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 62/12/5505	Liptovský Mikuláš, 3.7.2013
EEČ : 2-39-286-2013

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov, ublíženie na zdraví podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
	V čase o 06.05 hodine dňa 21. 01. 2012 v obci XXXXX, okres XXXXX pri obecnom úrade v prítomnosti XXXXX a XXXXX vulgárne nadával XXXXX, ktorý sedel vo svojom motorovom vozidle značky Škoda Fabia, evidenčné číslo XXXXX XXXXX XXXXX a s fľašou v ruke sa zaháňal pred vozidlom a keď poškodený XXXXX privolal políciu, trikrát kopol nohou do ľavého predného blatníka tohto vozidla a keď pri nich zastavilo motorové vozidlo značky Volswagen Passat, evidenčné číslo XXXXX XXXXX XXXXX a z vozidla vystúpili XXXXX, XXXXX a XXXXX sa odohral slovný konflikt medzi menovanými a obvineným a po strkaní a ťahaní medzi nimi, XXXXX spadol na zem, kde ho obvinený minimálne dvakrát kopol do oblasti hlavy, čím mu spôsobil tržno--zhmoždenú ranu v oblasti pravého obočia o dĺžke 2 cm, tržno-zhmoždenú ranu temeno-záhlavnej oblasti hlavy v pravo o dĺžke 4 cm a otras mozgu ľahkého I. stupňa, čo ho obmedzovalo v obvyklom spôsobe života po dobu 6 dní a poškodením  ľavého predného blatníka spôsobil XXXXX škodu vo výške 220,- €, 

pretože je trestné stíhanie neprípustné ak tak ustanovuje medzinárodná zmluva

Odôvodnenie:
	Poverený príslušník Obvodného oddelenia PZ XXXXX uznesením pod sp. zn. ORP-98/OO-LM-2012 z 21. 01. 2012 vzniesol XXXXX obvinenie za prečin výtržníctva podľa § 364 ods. 1 písm. a/ Trestného zákona a prečin ublíženia na zdraví podľa § 156 ods. 1 Trestného zákona, ktorého sa dopustil spôsobom popísaným vo výroku  tohto uznesenia.
	Po skončení prípravného konania bola Česká republika, konkrétne Okresné štátne zastupiteľstvo XXXXX, požiadané o prevzatie trestného stíhania obvineného  XXXXX, ktorej žiadosti Najvyššie štátne zastupiteľstvo Českej republiky dňa 22. 09. 2012 vyhovelo a prevzalo predmetné trestné stíhanie.
	Dňa 13. 11. 2012 bol obvinený XXXXX na základe trestného rozkazu Okresného súdu v Mělníku uznaný vinným z trestných činov výtržníctva podľa § 358 ods. 1 Trestného zákonníka Českej republiky a prečinu poškodzovania cudzej veci podľa § 228 ods. 1 Trestného zákoníka Českej republiky, za čo mu bol uložený trest odňatia slobody v trvaní 17 mesiacov s dohľadom podmienečným odkladom na skúšobnú dobu v trvaní 2 roky. 
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.
	Podľa § 9 ods. 1 písm. g/ Trestného poriadku trestné stíhanie nemožno začať, a ak bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.
	Podľa čl. 35 ods. 1 písm. b) Európskeho dohovoru o odovzdávaní trestného konania osobu, nad ktorou bol  vynesený právoplatný a vykonateľný trestný rozsudok, nemožno pre ten istý čin ani stíhať, ani odsúdiť, ani na nej nemožno vykonať trest v inom zmluvnom štáte,  pokiaľ: bol uložený trest.
	Doručeným rozsudkom súdu Českej republiky bolo preukázané, že obvinený XXXXX bol za totožný skutok právoplatne uznaný vinným a bol mu uložený trest, ktorá okolnosť v súlade s vyššie citovanou medzinárodnou zmluvou neumožňuje viesť proti nemu trestné stíhanie, a preto bolo potrebné rozhodnúť tak, ako je to vyjadrené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor